Rancho Notorious

***Rancho Notorious*** (títol orichinal en anglés, ***Rancho notorio*** en aragonés, estrenada en Aragón con o títol en castellano d***'Encubridora***) ye una cinta de western-cine negro de cine estausunidense de l'anyo 1952 dirichida por Fritz Lang y producida por Howard Welsch ta la productora cinematografica *[[Fidelity Pictures Corporation]]* seguntes un guión adaptau por Daniel Taradash basau en *Gunsight Whitman* (novela de Silvia Richards), con una dirección de fotografía de Hal Mohr y una Banda Sonora Orichinal d'Emil Newman. En l'elenco d'a cinta trobamos actors como Marlene Dietrich, Arthur Kennedy, Mel Ferrer, Lloyd Gough, William Frawley, Gloria Henry, Jack Elam u George Reeves, entre d'atros. Estió lo tercer *western* de Fritz Lang, dezaga de *[[The Return of Frank James]]* (1940) y *[[Western Union (cinta)|Western Union]]* (1941).

En primeras, lo títol previsto ta la cinta yera *Chuck-a-Luck*, en estar la canción principal d'a banda sonora prevista *The Legend of Chuck-a-Luck*, pero en zagueras se li cambió lo nombre por decisión de Howard Hughes, qui yera alavez o director d'a productora *[[RKO Pictures]]*.

## Argumento
Vern Haskell treballa como peón en un rancho y bel día se troba con que Beth Forbes, la suya promesa, ha estau violada y asasinada mientres un robo d'una botiga d'o lugar por dos ladrons. Vern s'adhibe a una partida que marcha dezaga d'os ladrons pero bien luego se troba estando él o solo que contina con a persecución. Troba a un d'os ladrons, Whitey, con un tiro en a esquena que ha recibiu de l'atro ladrón, y Whitey nomás puet decir-le, antes de morir, *chuck-a-luck*, o nombre d'un chuego d'apuesta popular en ixas envueltas. Con ixa feble pista, Vern interroga a traviés de todo lo territorio a cualsiquiera que pueda decir-le bella cosa relacionada con ixo.

Bel día Vern troba un que li diz que una muller clamada Altar Keane tien relación con *chuck-a-luck*. Pero cuan lo delincuent para cuenta de que Vern le ye interrogando, empecipia una baralla a on Vern lo mata en defensa propia. La Chusticia engarchola a Vern, ta liberar-lo bien luego en conoixer que lo falleixiu yera un delincuent perseguiu. D'atra man, un d'os chueces li diz a Vern que él conoixe a Altar Keane, qui yera una cantaire de saloon, encara que no sabe a on se puet trobar actualment. Poco dimpués troba a Baldy Gunder, propietario d'un saloon, qui li diz que Altar heba treballau ta él, y que marchó d'o lugar chunto con un pistolero, Frenchy Fairmont, qui la heba aduyau a fuyir cuan Baldy la menazaba. Vern contina lo suyo camín, y conoix que Frenchy Fairmont se troba en una garchola en o lugar de Gunsight. Vern provoca la suya detención ta estar con Frenchy en a garchola y l'aduya a escapar.

Frenchy y Vern plegan en un chicot rancho amán d'a muga con Mexico, que resulta clamar-se *Chuck-a-luck* y que ye propiedat d'Altar Keane. En ixe lugar troban refuchio toz os delincuents, si li pagan a Altar o 10% d'as suyas ganancias. Y Vern descubre que Altar porta un broche que él li heba regalau a Beth Forbes, la suya promesa. Nomás li cal descubrir qui ye qui li ha proporcionau ixe broche a Altar, asinas que fa lo papel d'estar un malfeitor y partecipa en bel robo con belluns d'os ocupants d'o lugar, amás de fer la comedia d'estar enamorau d'Altar ta sonsacar-li información.

## Elenco

## Criticas
En estrenar-se la cinta, recibió bellas criticas muit negativas, como la d'o critico Bosley Crowther en *[[The New York Times]]*:

Tanimientres, en a revista *[[Variety (revista)|Variety]]* la critica estió muito mas positiva:

Actualment, ye considerada como una d'as cintas imprescindibles d'o western, lo mas conoixiu y popular d'os westerns rodaus por o suyo director (y sin garra dandalo debiu a la contribución de Marlene Dietrich), con oscilacions entre lo cine de romance y lo cine negro, estando amás un western atipico, en amostrar a una muller como protagonista esencial d'a cinta:

En a revista *[[Fotogramas]]* se considera que iste western estió una obra a on Fritz Lang aconsiguió perfectament d'equilibrar las suyas obsesions personals por o concepto d'o Mal con as convencions propias d'o chenero cinematografico d'o western:

Bellos criticos mesmo la califican como una *obra mayestra*, como en o Colectivo Rousseau:

Ta lo critico Quim Casas:

## Se veiga tamién
* Cine en 1952.
* Cintas de 1952.

## Referencias

## Vinclos externos

*  ''Rancho Notorious'' en Internet Movie Database.
*  ''Rancho Notorious'' en l' *[[American Film Institute Catalog]]* de l*'[[American Film Institute]]*.
*  ''Rancho Notorious'' en AllMovie.
*  ''Rancho Notorious'' en TCM Movie Database.
*  /  ''Rancho Notorious'' en FilmAffinity.
*  ''Rancho Notorious'' en Allociné.
*  ''Rancho Notorious'' en Rotten Tomatoes.
*  ''Rancho Notorious'' en Box Office Mojo.
*  Notorious'' en Online-Filmdatenbank.